ক’দিন আগে এক বিখ্যাত ও জনপ্রিয় লেখকের স্বাক্ষাতকারে পড়েছিলাম, বাংলাদেশের আঙুল গুণে পাঁচ জন লেখকের বাইরে আর কেউ কোনো রয়ালটি পান না। তাঁদের নিজেদের বই নিজেদেরই বিক্রি করতে হয় বা সৌজন্য সংখ্যার সিল মেরে বিলি করতে হয়, অথবা সারা বছরের সাংসারিক বাজেট কাটছাঁট করে জমানো টাকাটা মানসিক প্রশান্তি খাতে ব্যয় করতে হয়। লেখক হিসেবে বই প্রকাশনা থেকে ওই পাঁচ জন ছাড়া আর কারুর কোনো আয় রোজগার নেই। কেউ যদি তাঁর এই লেখক পরিচয়টিকে ‘ব্যবহার’ করে নাটক লিখে, টক শো করে বা সামাজিক-সাংস্কৃতিক অনুষ্ঠানের প্রধান অতিথি-বিশেষ অতিথি হয়ে কিছু বাড়তি কামাই করে থাকেন, সেটা অন্য কথা।